**TIPS Salamat (2008, 2009 ja 2010 syntyneet tytöt)**

**Pelisäännöt kaudelle 2018**

1. **Pelaajat**

* Tulen harjoituksiin ajoissa asianmukaisissa varusteissa ja huolehdin tavaroistani.
* Kuuntelen valmentajien antamia ohjeita ja keskityn ohjeisiin niin harjoituksissa kuin peleissäkin.
* Muistan tervehtiä pelikavereita, valmentajia sekä muita joukkueen jäseniä.
* En häiritse pelikaverini harjoittelua tai pelaamista. En arvostele toisia pelaajia.
* En hauku muita joukkueita tai omia joukkuekavereita enkä kiroile.
* Jos en toimi ohjeiden mukaan, valmentaja voi huomauttaa minua siitä.

Kahden huomautuksen jälkeen valmentaja voi poistaa minut väliaikaisesti kentän laidalle.

* Pelitapahtumissa minun ei tarvitse huolehtia siitä, kenen kanssa pelaan tai millä pelipaikalla pelaan. Tämä on valmentajien tehtävä ja he kertovat minulle näistä asioista.
* Pelaan reilua peliä.
* En harjoittele tai pelaa sairaana.
* Herkkuhetket (karkit, limsat tms.) kuuluvat pelien jälkeisiin tapahtumiin.
* Pidän mukavan harrastuksen parissa hauskaa!
* Muiden lajien harrastaminen sekä monipuolinen arkiliikunta on suotavaa.

1. **Peleihin ja harjoituksiin ilmoittautuminen**

* Peleihin ilmoittautuminen peliryhmän mukaisesti Nimenhuudossa viimeistään viikkoa ennen peliä
* Valmentajat valitsevat ilmoittautuneista pelaavan joukkueen pelaajille pelipaikat
* Mikäli peleihin ilmoittautuneissa on jossakin ryhmässä vajausta, valmentajat valitsevat varalle pelaajat ja ilmoittavat tästä ko. pelaajille/vanhemmille sekä siirtävät heidät ”IN” lohkoon.
* Kaikkiin muihinkin tapahtumiin ilmoittautuminen tehdään mahdollisimman hyvissä ajoin.
* Peruuntuneista harjoituksista ilmoitetaan Nimenhuudossa ja vanhempien Whatsapp –ryhmässä.
* Vanhempien vastuulla on pitää ajan tasalla omat yhteystiedot Nimenhuudossa ja Whatsapp –ryhmässä.

1. **Vanhempien muistilista**

* Joukkueen tavoitteena on tarjota kaikille pelaajille kehittäviä ja sopivan haastavia harjoitteita ja pelejä, huomioiden yksilölliset taito- ja tasoerot sekä tukea pelaajaa omassa yksilöllisessä kehityksessään.
* Huolehdimme ja tuemme tyttöjen reilua asennetta niin harjoituksissa kuin pelitapahtumissakin, jokaisella on oikeus harjoitella ja pelata reilussa ilmapiirissä. Pyrimme kannustamaan lapsiamme monipuoliseen liikunnan harrastamiseen. Tuemme ja kannustamme.
* Peleissä kannustamme kaikkia pelaajia tasapuoleisesti. Annamme valmentajalle työrauhan emmekä puutu pelin ohjaamiseen. Olemme vaihtopenkin läheisyydessä vain valmentajan pyynnöstä, muuten vanhemmat kannustavat kentän toisella puolella. Valmentajat valmentavat, vanhemmat kannustavat.
* Ymmärrämme, että pelissä voi olla tavoitteena jonkin taidon oppiminen, emmekä häiritse valmentajan työtä ohjaamalla kentän laidalta.
* Tuomme lapsemme tapahtumiin ajoissa. Ilmoittautuminen tapahtumiin tehdään nimenhuudon kautta. Äkillisistä poissaoloista (pelit ja turnaukset) ilmoitamme välittömästi valmentajille.
* Karkit, herkut, ja pikaruuat eivät kuulu pelaajien turnauseväisiin. Tuemme pelaajia terveellisissä ruokailutottumuksissa.
* Turvallisuussyistä korut eivät kuulu kentälle, korvakorut pois kokonaan. Pinnit ja kovat muovipannat on myös syytä jättää pois.
* Huolehdimme, että kuukausimaksu on maksettu ajoissa. Jos maksuissa on ongelmia tai ne ovat unohtuneet suorittaa, olemme asiasta yhteydessä taloudenhoitajaan tai joukkueenjohtajaan.

1. **Pelaajan peliaika**

* Jokaisella peliin nimetyllä pelaajalla on puolen pelin peliajan takuu.
* Maalivahdit ovat lähtökohtaisesti kentällä toisen puoliajan kerrallaan ja he saavat aina halutessaan ja jaksaessaan pelata myös kentällä kokonaan toisen puoliajan.
* Mikäli peliin joudutaan poissaolojen ja sairastumisten tai muiden pelaajien vajausten takia pyytämään pelaajia muista peliryhmistä, tai muista joukkueista, he saavat lähtökohtaisesti enemmän peliaikaa, koska ovat erikseen pyydettyjä ja tekevät meille palveluksen.
* Yleisesti peliaikaa ansaitaan käymällä harjoituksissa säännöllisesti, osoittamalla hyvää asennetta sekä korkeaa työmoraalia harjoituksissa, peleissä ja kaikkialla muutoinkin, tekemällä oma-aloitteisesti kotitreenejä ylläpitäen omaa taitoa ja kuntoa sekä hyväksymällä mukisematta valmentajan päätökset pelipaikkojen jakamisen suhteen.
* Pitkän poissaolon jälkeen on suositeltavaa käydä muutamissa harjoituksissa ennen peliin osallistumista.